《题八君子图后》
宋代·真德秀

刘子出西江，访我江之东。
何人与偕来，衔袖八钜公。
韩欧开济姿，如晴月生空。
潞公山岳重，文正霜桧同。
玉立者坡仙，天游匪涪翁。
一朝参我前，毛发生清风。
凄其赵韩王，小异凌烟中。
半山执拗面，亦得传无穷。

作者简介：真德秀（1178年10月27日－1235年5月20日），本姓慎，因避孝宗讳改姓真。始字实夫，后更字景元，又更为希元，号西山。福建路建宁府浦城县（今福建省浦城县仙阳镇）人 。南宋后期理学家、大臣，学者称其为“西山先生”。有《真文忠公集》都传世。